Artur Bordalo

Artur Bordalo, máis coñecido polo alcume artístico Bordalo II ou Bordalo Segundo, nado en Lisboa en 1987, é un grafiteiro e artista plástico portugués. É neto do tamén pintor Artur Real Chaves Bordalo da Silva, coñecido como Bordalo.

 Traxectoria 
Estudou na Facultade de Belas Artes da Universidade de Lisboa.

A súa arte baséase no emprego de residuos urbanos, guiado polo aforismo «o lixo dun pode ser o tesouro doutro». Tomando como punto de partida o graffiti, empregando pintura en spray, usa obxectos abandonados, desperdicios e refugallos procedentes de obras, ruínas de edificios, coches e fábricas, entre outros, mesturándoas e re-ensamblándoas para crear un novo obxecto artístico. Pretende deste xeito denunciar unha sociedade «extremadamente consumista, materialista e avariciosa» e promover a «sustentabilidade, conciencia ecolóxica e social». Como consecuencia, os seus graffitis son tridimensionais, superando en moitas ocasións os límites do plano do lenzo, converténdose en baixorrelevos e altorrelevos.

Características da súa obra son o emprego de cores rechamantes. Na temática, gran parte das súas instalacións representan animais (mapaches, raposos, cervos, peixes, bufos, cans, garzas, periquitos, ourizos, flamengos, saltóns, bolboretas, papagaios, lagartas, gatos, suricatas, picapeixes, abellas etc.), que adoitan ser dispostas en diferentes espazos e superficies (habitualmente paredes e muros). Esta serie chámaa "Big Trash Animals", e dela di que «é unha serie en que eu uso lixo e desperdicio urbano para construír imaxes de animais, e a idea por detrás diso é construír imaxes da vítimas con aquilo que os destrúe». Outra boa parte da súa obra emprega as vías férreas como estrutura de fondo para elaborar os seus graffitis, neste caso habitualmente bidimensionais, nunha serie chamada "Railroad Tracks". Outras series temáticas de Bordalo II son "World Gone Crazy" e "Provocative Street Art".

As súas obras poden ser encontradas en Lisboa, Covilhã, Estarreja, Águeda (Portugal), Roma, Turín, Este (Italia), París (Francia) e Santiago de Chile"Plastic Lama" en Santiago de Chile, publicado en Facebook o 2-11-2018..

 Exposicións 
 Individuais 
 título  ano  galería / evento  lugar Tornar o banal original  2011  Montana Shop & Gallery    Lisboa System Boys  2013  Outsiders Factory   Lausana World Gone Crazy  2014  Arte Periférica   Lisboa Pânico, drama, terror  2015  Arte Periférica   Lisboa

 Colectivas 
 evento  ano  lugar Walk&Talk Street Art Festival  2013   Ponta Delgada Wool Urban  Art Festival  2014   Covilhã Smart Travel Festival  2014   Braganza O Bairro i o Mundo Festival  2014   Loures Armazéns do Chiado Art Meeting  2014   Lisboa Elementi Sotterranei Street Art Festival  2014   Gemona del Friuli Montana Shop & Gallery "Mar Motto"  2014   Lisboa Life is Beautiful Festival  2015   Las Vegas Nuart Festival  2015   Stavanger From Trash to Art  2015   Bakú Graffiti Street Underground  2015   Londres Urban Forms Festival  2015   Łódź Ocean Climax Festival  2015   Berlín Agitágueda  2015   Águeda Observaria  2015   Estarreja

 Notas 

 Véxase tamén 
 Ligazóns externas 
 Páxina web do artista

Categoría:Nados en 1987
Categoría:Nados en Lisboa
Categoría:Pintores do século XXI
Categoría:Pintores de Portugal
Categoría:Grafiteiros